
Për miratimin e listës përfundimtare të pronave të paluajtshme puBlike, shtetërore, që transferohen në pronësi ose në përdorim të komunës Zall-bastar të qarkut të Tiranës

Në mbështetje të nenit 100 të Kushtetutës dhe të neneve 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

Vendosi:

1. Miratimin e listës përfundimtare të pronave të paluajtshme publike, shtetërore, brenda juridiksionit territorial dhe administrativ të komunës Zall-Bastar të qarkut të Tiranës, që transferohen në pronësi ose në përdorim të kësaj komune, sipas lidhjes nr.1, që i bashkëlidhet këtij vendimi dhe është pjesë përbërëse e tij.
Lista e inventarit me 105 (njëqind e pesë) fletë, që i bashkëlidhet këtij vendimi, përfundon me numrin rendor 731 (shtatëqind e tridhjetë e një).
2. Ngarkohen Ministria e Brendshme, kryeregjistruesi i Pasurive të Paluajtshme të Republikës së Shqipërisë dhe komuna Zall-Bastar për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha 

Komuna Zall-Bastar							Lidhja nr.1

	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	1-16,722-725
	Prona që përdoren për realizimin e programeve arsimore.
	Në pronësi

	17,18,726-731
	Prona që përdoren për realizimin e funksioneve në fushën e shëndetit publik.
	Në pronësi

	19-57
	Varrezat publike
	Në pronësi

	59-139
	Infrastrukturë (sheshe, rrugë vendore, lulishte dhe shërbime publike)
	Në pronësi

	235-290
	Troje të lira dhe hapësira publike të pazëna ndërmjet ndërtesave dhe objekteve të çdo lloji.
	Në përdorim

	713-721
	Prona që përdoren për ushtrimin e funksioneve në fushën e bujqësisë dhe të ushqimit (kanale të treta dhe toka joproduktive).
	Në pronësi



